
 అతని రాక్షస చేతుల్నించి విడిపించుకోడానికి గౌతమి తీవ్రంగా ప్రయత్నిస్తోంది. కానీ కుదరడం లేదు. "హెల్ప్..." వంట్లోని శక్తినంతా కూడదీసుకుని అతని చేతుల్ని పక్కకు తోసేసింది. పరుగెత్తి మంచం వెనక్కి వెళ్ళిపోయింది. అవినాష్ ఒగరుస్తున్నాడు... "ఇప్పుడిక్కడ నిన్ను రక్షించడానికి ఎవరూ రారు... పాపం... ఆ ఫోటోగ్రాఫర్ గాడు కూడాలేడు... తెల్సా-" అంటూ ముందుకొచ్చాడు. ఆమెకు ఏం చేయాలో తోచడం లేదు... "హెల్ప్... హెల్ప్..." గట్టిగా, ఆ నర్సింగ్ హోమంతా ప్రతిధ్వనించేటట్లు అరిచింది. ఆ అరుపుకి అవినాష్ పిచ్చెత్తిపోయాడు. వెంటనే వెనక్కి తిరిగి, ఆ తలుపులోన గెడపెట్టి, మంచమ్మీద కెగిరి గెంతి, గౌతమిని ఒడుపుగా పట్టుకున్నాడు... ఆమె అరుస్తోంది. కరుస్తోంది... ఏడుస్తోంది... ఆమె కంఠమ్మీద ఇనుప చేతులు... అవినాష్ తన జేబులోంచి 'బెల్టు' తీసి, ఆమె మెడచుట్టూ వేసి రెండు వేపులా గట్టిగా లాగాడు. గౌతమికి ఊపిరాడడం లేదు. ప్రాణం పోతున్నట్టుగా ఉంది... "ప్లీ...జ్... అవినాష్... నన్ను చంపొద్దు... నా బిడ్డని క...ని..క...రిం...చు..." గొంతు పెగుల్చుకుని అంది... "బిడ్డ..." వికటంగా నవ్వాడు అవినాష్. "నువ్వూ... నీ బిడ్డ పోతే... నేను హాయిగా ఉంటాను-" అని కుడికాలెత్తి ఆమెను మోకాలితో తన్నాడు. "అమ్మా...మ్మ..." కెవ్వున అరిచింది గౌతమి. ఉన్నట్లుండి ఆమెకు మొండిధైర్యం ఆవహించింది.  అంతే... తన సర్వశక్తుల్ని కూడ దీసుకొని అవినాష్ ని బలంగా తన్నింది. దాంతో ఆమె కంఠానికి చుట్టుకున్న బెల్టునుంచి తప్పించుకుని ఒక్క ఉదుటున పక్కకు ఒరిగింది. ఆ వెంటనే మంచం కింద నుంచి దూరి ఇటు పక్కకు వచ్చి చటుక్కున తలుపు వేపు దూసుకొచ్చి గడితీసి బయట వరండాలోకి పరుగెత్తింది. గౌతమి తన్నిన తాపుకి అవినాష్ పక్కకు పడిపోయాడు. అతని తల మంచానికి బలంగా కొట్టుకుంది. అతని మెదడులోని నరాలన్నీ జివ్వుమన్నాయి... "రక్షించండి... ప్లీజ్ హెల్ప్... మి..." ఎలుగెత్తి అరిచింది గౌతమి ప్రాణ భయంతో. ఆ వరండాలో ఉన్న ప్రతిగదిలోనూ అంతకు పూర్వమే లైట్లు వెలిగాయి. కానీ ప్రతి తలుపుకూ గొళ్ళెం వేసి ఉండడంవల్ల- తలుపులు దబదబ బాదుతున్న చప్పుడు తప్ప, అరుపులు తప్ప ఎవరు బయటకు రాలేకపోతున్నారు. కానీ అప్పటికే క్రింద పోర్షన్లోని నర్సులు, డ్యూటీలో డాక్టర్ మెట్లెక్కి గాభరాగా బైటకొస్తున్నారు- "డాక్టర్-" అంటూ ఆ డాక్టర్ ని గట్టిగా పట్టేసుకుంది గౌతమి. "వాట్ హేపెండ్..." అంటూ గౌతమిని పొదవి పట్టుకుని ఎదురుగా చూసింది. రివ్వున బెల్టుని తిప్పుకొంటూ, యమపాశంతో వస్తున్న యముడిలా అవినాష్. ఆ డాక్టర్ ని పక్కకుతోసేసి గౌతమి భుజాల్ని పట్టుకుని ముందుకు లాగాడు. అదే క్షణంలో ఇద్దరు నర్సులు ఏం చేయాలో తోచక, అవినాష్ ని పట్టుకున్నారు. అవినాష్ ఆ నర్సులిద్దర్నీ బలంగా తోసేసి గౌతమిని ముందుకి లాగి మళ్ళీ ఆమె కంఠాన్ని పట్టుకున్నాడు. ఇంకో క్షణం ఆలస్యమైతే ఆమె చనిపోయేది. కాని అంతలో ఇద్దరు నేపాలీ సెక్యూరిటీ గార్డులు, చేతుల్లోని తుపాకుల్తో అవినాష్ కి గురిచేసి నిలబడడంతో, గౌతమి భుజాలు మీంచి అతని చేతులు కిందకు వచ్చేశాయి. అవినాష్ భుజాల్ని వదలగానే కిందకు పరుగెత్తి పారిపోయింది గౌతమి. ఒక్కక్షణంలో అవినాష్ ముందు నిలబడ్డ గార్డునిడొక్కలో తన్ని, వెనకనున్న వాడి కాలికి మెలిక వేసి కింద పడదోసాడు. కానీ కిందపడ్డ గార్డు వెంటనే పైకి లేచి... తుపాకీని అవినాష్ వేపు సూటిగా గురిచూసి కాల్చేంతలో... తనవేపు గురిచూస్తున్న తుపాకీ తూటాను తప్పించుకోడానికి పైకి పరుగెత్తి ఖాళీగా ఉన్న ఓ రూంలోకెళ్ళి లోన గడియపెట్టేసి... లోనున్న కిటికీ దగ్గరగా వెళ్ళాడు. కిటికీ లోంచి కిందకు చూశాడు. అంతా చీకటి- వెనక తలుపు పగల గొడుతున్న చప్పుడు. లాభం లేదు- రెండో ఫ్లోర్లో ఉన్న ఆ కిటికీలోంచి మరో ఆలోచనా లేకుండా కిందకు దూకేశాడు అవినాష్. అతను కింద ఎక్కడ పడ్డాడో తెలీదు- 
   * * * *
 మరో పావుగంటలో అవినాష్, నెత్తురు బట్టలతో విఫల యత్నంతో, విశాఖపట్నం రోడ్డుమీద, చీకట్లో, రోడ్డువార, ఆయాసాన్ని అదుపు చేసుకుంటూ పరిగెడుతున్నాడు- నర్సింగ్ హోం వాళ్ళు పోలీసులకి ఫోన్ చేసుకుంటారు. తనీ సమయంలో, తనరూంకి వెళ్లడం ప్రమాదం... కనీ- ఎక్కడకెళ్తాడు? ఎక్కడకెళ్ళాలి? రోష్ణి ఇంటికెళ్తే- అవును- ఆటో కోసం అటూ ఇటూ చూశాడు ఆటోలు లేవు. దూరంనుంచి ఏదో రిక్షా వస్తోంది- అర్దరాత్రి- రిక్షా ఛార్జి రెట్టింపు అడిగాడు. ఎక్కి కూర్చున్నాడు.
   * * * *

 athani rakshasa chetulninchi vidipinchukodaaniki gautami teevramgaa prayatnistondi. cony kudaradam ledu. "help..." vantlooni saktinanta kuudadeesukuni athani chetulni pakkaku tosesindi. parugetti mancham venakki vellipoyindi. avinash ogarustunnadu... "ippudikkada ninnu rakshinchadaaniki evaruu raaru... paapam... aa photographer gaadu koodaaledu... telsa-" antuu mundukochadu. aameku yem cheyalo thochadam ledu... "help... help..." gattigaa, aa narsing homanta pratidhvaninchetatlu arichindi. aa arupuki avinash picchettipoyaadu. ventane venakki tirigi, aa talupulona gedapetti, manchammeeda kegiri genti, goutamini odupugaa pattukunnadu... aame arustondi. karustondi... edustondi... aame kantammeeda inupa chetulu... avinash tana jebulonchi 'beltu' teesi, aame medachuttuu vesi rendu vepula gattigaa lagadu. goutamiki oopiraadadam ledu. praanam pothunnattugaa undi... "pley...ja... avinash... nannu champoddu... naa biddani ka...ni..ka...rim...chu..." gontu pegulchukuni andi... "bidda..." vikatamgaa navvaadu avinash. "nuvvuu... nee bidda pothe... nenu haayigaa untaanu-" ani kudikaaletti aamenu mokalitho tannadu. "amma...myama..." kevvuna arichindi gautami. unnatlundi aameku mondidhairyam aavahinchindi.  anthe... tana sarvasaktulni kuuda deesukoni avinash ni balangaa tannindi. daamto aame kantaaniki chuttukunna beltununchi tappinchukuni okka udutuna pakkaku origindi. aa ventane mancham kinda nunchi doori itu pakkaku vachi chatukkuna talupu vepu doosukochi gaditeesi bayata varandaaloki parugettindi. gautami tannina taapuki avinash pakkaku padipoyadu. athani tala manchaaniki balangaa kottukundi. athani medadulooni naraalannee jivvumannaayi... "rakshinchandi... please help... mi..." elugetti arichindi gautami praana bhayamto. aa varandaalo unna pratigadiloonuu antaku poorvame laitlu veligaayi. cony prati talupukuu gollem vesi undadamvalla- talupulu dabadaba baadutunna chappudu tappa, arupulu tappa evaru bayataku raalekapotunnaaru. cony appatike krinda porshanloni narsulu, duteelo dactor metlekki gabharaga baitakostunnaru- "dactor-" antuu aa dactor ni gattigaa pattesukundi gautami. "wat hapend..." antuu goutamini podavi pattukuni edurugaa chusindi. rivvuna beltuni tippukontu, yamapaasamto vastunna yamudila avinash. aa dactor ni pakkakutosesi gautami bhujalni pattukuni munduku lagadu. adhe kshanamlo iddaru narsulu yem cheyalo thochaka, avinash ni pattukunnaru. avinash aa narsuliddarni balangaa tosesi goutamini munduki laagi mallee aame kantaanni pattukunnadu. inko kshanam aalasyamaithe aame chanipoyedi. kaani antalo iddaru nepali security gaardulu, chetulloni tupaakultho avinash ki gurichesi nilabadadamtho, gautami bhujalu meenchi athani chetulu kindaku vachesaayi. avinash bhujalni vadalagaane kindaku parugetti paaripoyindi gautami. okkakshanamlo avinash mundu nilabadda gardunidokkalo tanni, venakanunna vaadi kaaliki melika vesi kinda padadosadu. cony kindapadda gaardu ventane paiki lechi... tupaakeeni avinash vepu suutigaa gurichusi kaalchentalo... tanavepu gurichustunna tupaki thootaanu tappinchukodaaniki paiki parugetti khaaliigaa unna oo roomlokelli lona gadiyapettesi... lonunna kitiki daggaragaa vellaadu. kitiki lonchi kindaku chushadu. antaa cheekati- venaka talupu pagala godutunna chappudu. laabham ledu- rendo florlo unna aa kitikeeloonchi maro alochana lekunda kindaku dookesadu avinash. atanu kinda ekkada paddado teleedu- 
   * * * *
 maro paavugantalo avinash, netturu battalatho viphala yatnamtho, visaakhapatnam roddumeeda, cheekatlo, rodduvara, aayaasaanni adupu chesukuntu parigedutunnadu- narsing homem vaallu polisulaki fon chesukuntaru. tanee samayamlo, tanaroonki velladam pramaadam... kanee- ekkadakeltaadu? ekkadakellaali? roshni intikelte- avunu- auto kosam atuu itoo chushadu aatolu levu. dooramnunchi edho riksha vastondi- ardaratri- riksha chaarji rettimpu adigaadu. ekki kuurchunnaadu.
   * * * *